Luís Figo

**Luís Filipe Madeira Caeiro Figo** (rođen 4 studenog 1972) je umirovljeni portugalski nogometaš. Igrao je kao veznjak za Sporting CP, Barcelona, Real Madrid i Inter Milano,karijera mu je trajala preko 20 godina. Oproštajnu utakmicu odigrao je 31. svibnja 2009. godine. Odigrao je 127 utakmica za Portugalsku izabranu vrstu, broj koji ga čini igračem sa najviše nastupa za Portugal.

Figo je 2000 proglašen Europskim nogometašem godine, a godinu kasnije za najboljeg igrača svijeta po izboru FIFA. Ušao je i u društvo odabranih koji spadaju među 100 najboljih nogometaša ikad.

Figo je jedan od rijetkih igrača koji je igrao za rivale Barcelonu i Real Madrid, imao je uspješnu karijeru kroz koju je osvojio neke od najvećih klupskih nogometnih trofeja:
* 1 x portugalski kup ('95.), 
* 1 x portugalski superkup ('95.),
* 4 x španjolsko prvenstvo (1997./.98., 1998./99., 2000./01., 2002./03.), 
* 2 x španjolski kup (1997., 1998.), 
* 3 x španjolski superkup (1996., 2001., 2003.),
* 1 x UEFA Kup pobjednika kupova (1997.), 
* 1 x UEFA Liga prvaka (2002.), 
* 2 x UEFA Superkup (1997, 2002.), 
* 1 x Interkontinentalni kup (2002.), 
* 4 x talijansko prvenstvo (2005./06., 2006./07., 2007./08., 2008./09.) 
* 1 x talijanski kup (2006.),
* 3 x talijanska superkup (2005., 2006., 2007.)

## Klupska karijera
### Sporting CP
Figo je svoju karijeru počeo u Sportingu, prvi nastup ostvario je 1991. U to vrijeme osvojio je Svjetsko prvenstvo U-21, i Europsko prvenstvo U-16 zajedno sa Rui Costa i Joao Pinto i bio je značajan dio portugalske "zlatne generacije".

### Barcelona
1995., Figo se mogao pridružiti mnogim eurposkim klubovima, ali zbog dvoboja oko Juventusa i Parme oko Figa, on potpisuje ugovor sa oba kluba, te biva kažnjen sa dvije godine bez transfera u Italiju. Nadalje situacija se riješila i Figo je potpisao za Barcelonu u transferu vrijednom 2,25 milijuna funti. Postao je veliki prijatelj sa bivšim igračem Barcelone i Španjolskim reprezentativcem Josep Guardiola.

Za Barcelonu je nastupio 172 puta i zabio 30 golova.

### Real Madrid
2000. Prelazi iz Barcelone u njima najvećeg rivala Real Madrid, u tranferu koji je bio najveći do tada. Sa dolaskom Figa u Real počinje era "Galacticosa".

Sa Realom je 2001. bio prvak Španjolske, 2002. prvak Europe, uz još jedan osvojeni španjolski superkup, UEFA Superkup i Interkontinentalni kup.

### Inter Milano
U Inter je stigao 2005., kao slobodan igrač, nakon što mu je istekao ugovor sa Realom.
Oprostio se od nogometa 31. svibnja 2009., na utakmici sa Atalantom, kada je Inter slavio naslov prvaka. Na inzistiranje Javiera Zanettija Figo je tu utakmicu bio kapetan. Nakon te utakmice je izjavio: *"Ostavljam se nogometa, ali ne [[F.C. Internazionale Milano|Intera]]"*. Danas obnaša funkciju sportskog direktora.

### Reprezentativna karijera
Figo je bio predvodnik Portugalske zlatne generacije, osvojio je Svjetsko prvenstvo mladih 1991, iste godine je i debitirao za A reprezentaciju Portugala. Igrao je na Euro 1996, Euro 2000, Euro 2004 i na World Cup 2002 i 2006. Bio se oprostio nakon Euro 2004, ali se vratio pomoći reprezentaciji u zadnje dvije utakmice kvalifikacija za World Cup 2006 koje su pobijedili.

## Privatni život
Oženio se sa švedskim modelom Helen Svedin. Imaju troje djece i očekuju četvrto.

}}}}